Pressemeddelelse



**Zandora er Danmarks første sexpositive online platform med en unik vidensbase, et socialt netværk og Danmarks største (sex)event kalender. Zandora ønsker at nedbryde tabuer og fremme åbenhed og tryghed omkring sex og seksualitet**

Sex er naturligt og sex er vigtigt for livskvaliteten. Alligevel sker det ofte, at vi som voksne glemmer legen og nysgerrigheden, fordi hverdagens daglige ansvar tager over.

En rapport fra Sexus (2018) understreger behovet for et rum til at tale om sex og seksualitet:

* 88% af mænd og 73% af kvinder mener, at et godt sexliv er vigtigt. Samtidig opfatter hver tredje kvinde og hver fjerde mand sit sexliv som dårligt eller ikke eksisterende.
* 18% af de adspurgte har haft fantasier om brug af sexlegetøj og 16% har haft fantasier om rollespil, som de ikke har ført ud i livet, trods et ønske om det.

“*Vi ønsker at skabe en multifunktionel online legeplads, hvor folk frit kan udforske deres seksualitet. Med siden ønsker vi at pirre, inspirere og oplyse mennesker, så de er bedst muligt klædt på til at gå på opdagelse i mangfoldigheden inden for sex.*”, siger Thomas Tverskov Kjær, CEO og medstifter af Zandora.

På Zandora finder du et omfattende artikelkartotek omkring sex og seksualitet, som f.eks. kan omhandle, hvad dine seksuelle fantasier afslører om din personlighed eller en guide til bedre orgasmer, åbne forhold eller hvordan man kommer i gang med ”doktorleg”.

Zandora præsenterer Danmarks største eventkalender over steder og begivenheder, der fokuserer på seksualitet. Kalenderen er en ressource for dem, der ønsker at deltage i events, workshops og sociale arrangementer inden for et bredt spektrum af seksualitet - lige fra LGBT-cafeer til swingerklubber og BDSM-lokationer.

På platformens sociale netværk, *Zandora Connect*, kan man, ligesom på Facebook, selv oprette eller melde sig ind i grupper alt efter éns præferencer. Det sociale netværk er designet uden stramme censurregler med henblik på at skabe et rum, hvor brugerne kan udtrykke sig åbent og frit om alverdens emner indenfor seksualitet. Her kan brugerne dele erfaringer, billeder og oplevelser eller spørge om fællesskabet om råd.

”*Sex er et sårbart emne for mange, og derfor har vi gjort vores bedste for, at vores brugere føler sig trygge og accepterede.* *Derfor har vi implementeret MitID-validering ved oprettelse på Zandora for at sikre, at alle medlemmer er over 18 år og for at eliminere falske profiler. Vi ønsker at give brugerne mulighed for at udtrykke sig frit, og samtidig er vi opmærksomme på at skabe en tryg platform.*”

På *Zandora Market* kan man også nemt gå på opdagelse på tværs af de danske netbutikker indenfor sexlegetøj, lingeri etc. og hurtigt finde den side, hvor produktet er billigst.

“*Kort sagt finder man alle de oplysninger og ressourcer indenfor sex og seksualitet, som vi mener, der skal til for at have et godt og velfungerende sexliv.*” siger Thomas Tverskov Kjær, CEO i Zandora.